Kesada

Kesada () – miestas Kosta Rikos šiaurėje, Alachuelos provincijoje, Centrinės Kordiljeros pašlaitėje, 59 km į šiaurės vakarus nuo Alachuelos. Didžiausio šalyje San Karloso kantono administracinis centras. Pro miestą eina pagrindinis kelias, jungiantis Centrinį slėnį su šalies šiaure. Verčiamasi žemės ūkiu, gyvulininkyste. Maisto (pieno), odos apdirbimo (balnų gamyba ir kt.) pramonė. Veikia katedra, ligoninė.

 Istorija 

Ikikolumbiniais laikais čia gyveno indėnai votai. 1640 m. ispanų karininkas Cheronimas de Retes i Lopes de Ortega įkūrė San Cheronimo de los Voto (San Jerónimo de los Voto) gyvenvietę. 1884 m. čia įsikūrė Kesadų šeima, vietovė pavadinta Kesada. 1953 m. Kesadai suteiktas miesto statusas.

Kategorija:Kosta Rikos miestai